Janne Laine (kaupunginjohtaja)

Janne Kristian Laine (s. 9. huhtikuuta 1969 Honkajoki) on Savonlinnan kaupunginjohtaja. Hän oli Honkajoen kunnanjohtaja vuosina 1999–2003 ja Ikaalisten kaupunginjohtaja vuosina 2003–2006, ja vuodesta 2006 hän on ollut Savonlinnan kaupunginjohtaja. Laine on koulutukseltaan valtiotieteiden maisteri.Kuka kukin on 2009, s. 508. Vuonna 2017 hän oli ehdolla Kouvolan kaupunginjohtajaksi, mutta hävisi äänestyksessä täpärästi Marita Toikalle. Lainetta pyydettiin keskustan ehdokkaaksi vuoden 2015 eduskuntavaaleihin, mutta asiaa harkittuaan hän päätyi kieltäytymään tarjouksesta. Vuoden 2022 aluevaltuustovaaleissa hänet valittiin aluevaltuustoon ja hän tuli valituksi myös aluehallituksen jäseneksi. Satakunnassa hän oli maakuntahallituksen puheenjohtaja. Opiskelijapolitiikkaan hän osallistui muun muassa Helsingin yliopiston ylioppilaskunnan hallituksen puheenjohtajana ja Suomen Ylioppilaskuntien liiton puheenjohtajana. Laine on Suur-Savon sähköyhtiön hallituksen puheenjohtaja ja BLC-Turvayhtiön hallituksen varapuheenjohtaja. Sisäministeri Mykkänen myönsi Laineelle vuonna 2018 väestönsuojelun I luokan ansiomitalin. Laine on merkittävä BLC-osuuskunnan omistaja. Laineen kerrottiin vuonna 2023 olevan maan suurituloisin kaupunginjohtaja. Laine sai vuonna 2023 Mustan Pässin arvonimen. == Julkisuus ja kritiikki == Janne Laineen toimintaan liittyvä kritiikki on kiihtynyt 2020-luvulla. Syksyllä 2020 Savonlinnassa haluttiin selvittää kaupunginjohtajan luottamus. Luottamuksen selvittäminen venyi monimutkaiseksi vyyhdiksi, jossa selvitettiin muun muassa jääviyskysymyksiä ja asiakirjojen julkisuutta. Vuonna 2020 tehtiin myös valtuustoaloite kaupunginjohtajan irtisanomiseksi. Aloitetta kannatti miltei puolet valtuutetuista ja sitä vastusti niukka enemmistö. Yle kirjoitti vuonna 2022, kuinka osa Savonlinnan kaupungin päättäjäviroissa toimineista on tyytymättömiä Laineen toimintaan. Artikkelissa Laine kiistää syytökset. Helsingin Sanomat on puolestaan kirjoittanut Savonlinnan kaupungin Venäjä- myönteisyydestä, josta myös haastateltavat kritisoivat Lainetta. Laine kiistää artikkelissa syytökset. Keväällä 2023 keskusteltiin Laineen jääviydestä Etelä- Savon hyvinvointialuetta koskevassa päätöksenteossa. Kesällä 2023 puhututti myös Laineen rooli Suur-Savon sähkö -konsernissa. Laine on torjunut molemmissa tapauksissa kritiikin. Laineen suhtautuminen Pride-liikkeeseen on kiinnittänyt viime vuosina huomiota julkisuudessa. Syksyllä 2024 Laineesta tehtiin työsuojeluilmoitus. Kaupunginhallituksen kerrottiin harkitsevan kirjallisen huomautuksen antamista kaupunginjohtajalle häirinnästä ja epäasiallisesta käytöksestä. Alkukeväästä 2025 Savonlinnan kaupunginhallitus käsitteli työsuojeluilmoitusasiaa. Työsuojeluilmoituksista ei annettu huomautusta, mutta Savonlinnan kaupunginjohtaja asetettiin käytöstarkkailuun. Helmikuussa 2025 Yle kertoi, kuinka keskustelua Laineen toimintatavoista käydään koko Etelä- Savossa. Artikkelissa useat anonyymit lähteet kritisoivat Laineen tapaa toimia ja johtaa. Laine kiistää artikkelissa väitteet. Saman kuukauden aikana alettiin valmistella kaupunginjohtajan irtimisanomista. Kaupunginhallitus esittää kaupunginvaltuustolle, että asiaa valmistelemaan perustetaan tilapäinen valiokunta. Mediatietojen ja tiedotteiden perusteella merkittävä joukko kaupunginvaltuutettuja sekä varavaltuutettuja on allekirjoittanut aloitteen, jossa katsovat kaupunginjohtajan menettäneen heidän luottamuksensa. Itä-Savo -lehden mukaan myös Laineen liittolaisina toimineita tahoja aluevaltuustosta on valmistellut irtisanomisesitystä. Ennen aloitetta Laineelle oli tarjottu erosopimusta, josta hän oli kieltäytynyt. Laine ilmoitti suostuvansa irtisanoutumaan, jos hän saa kahden vuoden palkan, noin 290 000 euroa. Kaupunginhallitus tarjosi 240 000 euroa, mutta Laine kieltäytyi viitaten sopimuksensa laillisuusriskeihin. Laineen johtajasopimus vuodelta 2006 on jäänyt päivittämättömäksi, eikä se sisällä erokorvauksia vapaaehtoisessa irtisanoutumisessa. Laine on kertonut Itä-Savo -lehdelle tarvittaessa riittauttavansa erottamisprosessin. == Lähteet == Luokka:Ikaalisten kunnan-, kauppalan- ja kaupunginjohtajat Luokka:Savonlinnan kaupunginjohtajat Luokka:Honkajoen kunnanjohtajat Luokka:Suomen Keskustan poliitikot Luokka:Etelä-Savon aluevaltuutetut Luokka:Vuonna 1969 syntyneet Luokka:Elävät henkilöt